ఖైదీలను కుక్కేస్తున్నారు..! - With 165 Inmates Packed in Jails Meant for 100 UP Prisons Most Crowded Chhattisgarh Ranks Second - EENADU
దిల్లీ: భారతదేశంలోని జైళ్లలో ఖైదీలు అత్యంత దుర్భర పరిస్థితులు ఎదుర్కొంటున్నట్లు జాతీయ నేర నివేదికల సంస్థ(ఎన్‌సీఆర్‌బీ) వెల్లడించింది. ఈ సంస్థ 2017 సంవత్సరానికి సంబంధించి జైళ్లపై ఓ నివేదిక విడుదల చేసింది. ఖైదీల సంఖ్య బాగా పెరిగిపోతుండటంతో కారాగారాల్లో వసతి ప్రధాన సమస్యగా మారినట్లు పేర్కొంది. 2012 నుంచి 2017 మధ్య కాలంలో ఖైదీలు బాగా పెరిగినట్లు చెప్పింది. 2015 నుంచి 2017 వరకు ఈ మూడు సంవత్సరాల కాలంలో దేశంలోని జైళ్లలో ఖైదీల రద్దీ సరాసరి 115.1 శాతం అధికానికి చేరుకున్నట్లు తెలిసింది. ఖైదీల హక్కులను దృష్టిలో ఉంచుకుని వారికి సరైన స్థలంతో పాటు సౌకర్యాలు కల్పించడం ప్రధాన విషయమని తెలిపింది.
2012 నుంచి 2017 మధ్య కాలంలో ఖైదీల సంఖ్యపై అధికారికంగా అందిన సమాచారం ప్రకారం.. 2012లో 3,85,135 మంది (దోషులు, నిర్బంధంలో ఉన్నవారు, విచారణ కొనసాగుతున్నవారు) ఉండగా, అది 2017లో 4,50,696కు చేరింది. దాదాపు 17 శాతం పెరిగినట్లు సమాచారం. ఈ ఆక్యూపెన్సీ లెక్కలను రాష్ట్రాల వారీగా గమనిస్తే 165 శాతం ఆక్యూపెన్సీతో ఉత్తరప్రదేశ్‌ దేశంలోనే మొదటి స్థానంలో ఉంది. అంటే అక్కడి జైళ్లలో 100 మంది ఖైదీలను ఉంచాల్సిన స్థలంలో 165 మందిని ఉంచుతున్నట్లు తెలుస్తోంది. ఆ తర్వాత 157.2 శాతం ఆక్యూపెన్సీతో ఛత్తీస్‌గఢ్‌ రెండో స్థానంలో ఉంది. ఇక దేశరాజధాని దిల్లీ 151.2 శాతంతో మూడో స్థానంలో ఉంది. 3.1శాతంతో లక్షద్వీప్‌ చివరి స్థానంలో ఉన్నట్లు సమాచారం.
khaideelanu kukkestunnaru..! - With 165 Inmates Packed in Jails Meant for 100 UP Prisons Most Crowded Chhattisgarh Ranks Second - EENADU
dilli: bhaaratadesamlooni jaillalo khaideelu atyanta durbhara paristhitulu edurkontunnatlu jaateeya nera nivedikala samstha(nessreabby) velladinchindi. ee samstha 2017 samvatsaraaniki sambandhinchi jaillapai oo nivedika vidudala chesindi. khaideela sankhya baga perigipotundatamto karagarallo vasati pradhaana samasyagaa maarinatlu perkondi. 2012 nunchi 2017 madhya kaalamlo khaideelu baga periginatlu cheppindi. 2015 nunchi 2017 varaku ee moodu samvatsaraala kaalamlo desamloni jaillalo khaideela raddi sarasari 115.1 saatam adhikaaniki cherukunnatlu telisindi. khaideela hakkulanu drushtilo unchukuni vaariki saraina sthalamtho paatu soukaryaalu kalpinchadam pradhaana vishayamani telipindi.
2012 nunchi 2017 madhya kaalamlo khaideela sankhyapai adhikaarikamgaa andina samacharam prakaaram.. 2012loo 3,85,135 mandi (doshulu, nirbandhamlo unnavaaru, vichaarana konasaagutunnavaaru) undagaa, adhi 2017loo 4,50,696ku cherindi. daadaapu 17 saatam periginatlu samacharam. ee aakyuupensi lekkalanu rashtrala vaareegaa gamaniste 165 saatam aakyuupenseetoe uttarapradesha desamlone modati sthaanamlo undi. ante akkadi jaillalo 100 mandi khaideelanu unchaalsina sthalamlo 165 mandini unchutunnatlu telustondi. aa tarvaata 157.2 saatam aakyuupenseetoe chhattisnadhy rendo sthaanamlo undi. ika desarajadhani dilli 151.2 saatamto moodo sthaanamlo undi. 3.1saatamto lakshadvipm chivari sthaanamlo unnatlu samacharam.